ທ່ານຈ່າງເຕີຈ່ຽງ ປະທານສະພາປະຊາຊົນແຫ່ງຊາດຈີນໄດ້ເປັນປະທານພິທີປິດກອງປະຊຸມເທື່ອທີ 5 ຂອງສະພາປະຊາຊົນແຫ່ງຊາດຈີນຊຸດທີ 12 ຢູ່ຫໍສະພາປະຊາຊົນແຫ່ງຊາດນະຄອນຫຼວງປັກກິ່ງໃນວັນທີ 15 ມີນານີ້.
ທີ່ປະຊຸມໄດ້ລົງຄະແນນສຽງຮັບຮອງເອົາຮ່າງມະຕິ 6 ສະບັບຄື ບົດລາຍງານວຽກງານລັດຖະບານ,ສະພາບການປະຕິບັດແຜນພັດທະນາເສດຖະກິດ-ສັງຄົມ 2016 ແລະແຜນພັດທະນາເສດຖະກິດ-ສັງຄົມ2017, ສະພາບການປະຕິບັດງົບປະມານສູນກາງແລະທ້ອງຖິ່ນ2016ແລະແຜນງົບປະມານສູນກາງແລະທ້ອງຖິ່ນ 2017, ບົດລາຍງານວຽກງານຂອງຄະນະກຳມະການປະຈຳສະພາປະຊາຊົນແຫ່ງຊາດ, ບົດລາຍງານວຽກງານຂອງສານປະຊາຊົນສູງສຸດແລະບົດລາຍງານວຽກງານຂອງອົງການໄອຍະການປະຊາຊົນສູງສຸດ ທັງໄດ້ລົງຄະແນນສຽງຮັບຮອງເອົາຮ່າງບົດບັນຍັດທົ່ວໄປຂອງກົດໝາຍແພ່ງສາທາລະນະລັດປະຊາຊົນຈີນແລະອື່ນໆ.
ໝາກຜົນຂອງກອງປະຊຸມໄດ້ສະແດງໃຫ້ເຫັນຢ່າງເຕັມສ່ວນເຖິງຄວາມເປັນເອກະພາບລະຫວ່າງຈຸດຢືນຂອງພັກແລະຈຸດປະສົງຂອງປະຊາຊົນ ທັງໄດ້ສ່ອງແສງໃຫ້ເຫັນຢ່າງເຕັມສ່ວນເຖິງຄວາມມຸ່ງມາດປາຖະໜາຮ່ວມຂອງປະຊາຊົນບັນດາເຜົ່າທັງຊາດອີກດ້ວຍ.